**UPRAVNO VIJEĆE TOČKA 3. DNEVNOGA REDA**

**22. SJEDNICA 21.12.2022. GODINE**

**PRIJEDLOG REBALANSA FINANCIJSKOG PLANA PRIHODA I RASHODA
NASTAVNOG ZAVODA ZA JAVNO ZDRAVSTVO „DR. ANDRIJA ŠTAMPAR“
ZA 2022. GODINU**

Dana 27. prosinca 2021. godine na 4. sjednici Upravnog vijeća donesen je Financijski plan prihoda i rashoda, Plan nabave materijala, energije i usluga i Plan nabave dugotrajne nefinancijske imovine za 2022. godinu.

Na 13. sjednici održanoj 03. svibnja 2022. godine Upravno vijeće Zavoda usvojilo je prijedlog rebalansa Financijskog plana prihoda i rashoda, Plana nabave materijala, energije i usluga i Plana nabave dugotrajne nefinancijske imovine.

Na 20. sjednici održanoj 26. listopada 2022. godine Upravno vijeće Zavoda usvojilo je prijedlog rebalansa Financijskog plana prihoda i rashoda, Plana nabave materijala, energije i usluga i Plana nabave dugotrajne nefinancijske imovine.

Poštujući načelo uravnoteženosti financijskoga plana predlažu se izmjene i dopune financijskog plana i iste su prikazane na računima iz računskog plana proračuna sukladno ekonomskoj klasifikaciji.

Prijedlog rebalansa Nastavnog zavoda za javno zdravstvo „Dr. Andrija Štampar“ (u daljnjem tekstu Zavod) za 2022. godinu sadrži prijedloge rebalansa:

* financijskog plana prihoda i rashoda
* plana nabave materijala, energije i usluga
* plana nabave dugotrajne nefinancijske imovine

**REBALANS PLANA PRIHODA POSLOVANJA ZA 2022. GODINU**

Prema prijedlogu Rebalansa plana prihoda poslovanja planira se godišnje ostvarenje prihoda poslovanja u iznosu 182.470.000,00 kn što je za 130.000,00 kn ili 0,07 % manje u odnosu zadnje usvojeni plan.

Značajne izmjene predlažu se na ovim računima:

**63611 - Tekuće pomoći proračunskim korisnicima iz proračuna koji im nije nadležan**; predlaže se povećanje za 950.000,00 kn.

Projekt Službe za mentalno zdravlje i prevenciju ovisnosti „Prevencija na kvadrat“ prijavljen na natječaj Ministarstva zdravstva za prijavu projekta zdravstvenih organizacija u suradnji s udrugama u Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije ovisnosti o alkoholu, kockanju i novim tehnologijama za 2022. godini odobren je u iznosu 800.000,00 kn.

Na istom računu predlaže se i povećanje prihoda od Ministarstva zdravstva temeljem III. faze provedbe Odluke o isplati razlike iznosa uvećanja plaće za prekovremeni rad u djelatnosti zdravstva i zdravstvenog osiguranja. Predlaže se povećanje za ukupno 150.000,00 kn i to za odobrenu isplatu razlike plaće po sudskoj presudi (30.000,00 kn) i odobrene sporazume s radnicima koji više nisu u radnom odnosu (120.000,00 kn).

 **67311 - Prihodi od HZZO-a na temelju ugovornih obveza;** na ovom računu predlaže se smanjenje za 1.080.000,00 kn ili 1,11% u odnosu na ranije usvojeni rebalans plana. S obzirom na prekoračenje limita u djelatnosti mikrobiologije s parazitologijom realno je očekivati smanjeni priljev financijskih sredstava od strane HZZO-a do kraja ove proračunske godine.

**REBALANS PLANA RASHODA POSLOVANJA ZA 2022. GODINU**

Prema prijedlogu rebalansa plana rashoda poslovanja planira se godišnje ostvarenje rashoda poslovanja u iznosu 163.491.913,00 kn. Taj iznos veći je za 1.234.661,00 kn ili 0,76% u odnosu na zadnje usvojeni plan za 2022. godinu.

Rebalans plana predlaže se radi:

* izmjena plana nabave materijala energije i usluga
* radi usklađenja planiranih iznosa s ostvarenjem u proteklom izvještajnom razdoblju

Ovom izmjenom plana predlaže se smanjenje **ostalih rashoda za zaposlene (312)** u iznosu 315.000,00 kn.

Zadnjim rebalansom bile su predložene dodatne isplate određenih neoporezivih primitaka temeljem izmjena Pravilnika o porezu na dohodak (NN 112/2022) vezanih za paket mjera Vlade RH za ublažavanje negativnog utjecaja inflacije i povećanja cijena energenata na standard građana i poslovanje poslovnih subjekata. Na 21. sjednici Upravnog vijeća održanoj 30.11.2022. godine odobrena je dodatna isplata nagrade za radne rezultate radnicima Zavoda, dok će se ostali neoporezivi primici obračunati i isplatiti u iznosima određenim Dodatkom I. Temeljnom kolektivnom ugovoru za službenike i namještenike u javnim službama.

**Rashodi za službena putovanja (3211)** planiraju se ostvariti u iznosu 523.000,00 kn što je za 87% više u odnosu na prvotni plan. U 2022. godini su osim službenih putovanja u svrhu obavljanja uzorkovanja i poslova iz djelatnosti Zavoda van grada Zagreba realizirani su i kongresi: 13. HRVATSKI KONGRES KLINIČKE MIKROBIOLOGIJE I 10. HRVATSKI KONGRES O INFEKTIVNIM BOLESTIMA; 21ST CONGRESS OF EUROPEAN UNION FOR SCHOOL AND UNIVERSITY HEALTH MEDICINE; 6. HRVATSKI KONGRES ŠKOLSKE I SVEUČILIŠNE MEDICINE; 4. MEĐUNARODNI KONGRES O SIGURNOSTI I KVALITETI HRANE.

Trošak službenih putovanja u 2022. godini je na razini pretpandemijskih godina.

Povećanje planiranih rashoda za **licence (32354)** rezultat je ispravka iskazanih troškova za nabavu informatičke opreme; licence su prvotno bile planirane na računu 41231 u okviru plana rashoda za nabavu nefinancijske imovine, a kako se radi o godišnjim licencama one se trebaju evidentirati i planirati u Planu rashoda poslovanja.

Povećanje planiranih rashoda na računu **323797 Ostale intelektualne usluge - ostali projekti i usluge** odnosi se trošak reorganizacijske reforme u sklopu dovršetka projekta Centar za sigurnost i kvalitetu hrane koji je bio obuhvaćen Planom nabave Centra za sigurnost i kvalitetu hrane.

Izmjene financijskog plana rashoda poslovanja predlažu se na računima 32 – Materijalni rashodi u dijelu rashoda za materijal i sirovine; sitni inventar i auto gume; usluge tekućeg i investicijskog održavanja; komunalne usluge; zakupnine i najamnine; i ostale usluge i rezultat su izmjena i dopuna plana nabave materijala, energije i usluga.

Povećanje na računu **32999 - ostali nespomenuti rashoda poslovanja** za 241.037,00 kn predlaže se temeljem prijedloga odluke o otpisu nenaplaćenih potraživanja, a odnosi se na iznos poreza na dodanu vrijednost koji je sadržan u otpisanim računima.

Rashodi poslovanja financiranju se u cijelosti iz ostvarenih prihoda poslovanja.

**REBALANS PLANA RASHODA ZA NABAVU NEFINANCIJSKE IMOVINE ZA 2022. GODINU**

Prema prijedlogu rebalansa plana rashoda za nabavu nefinancijske imovine planira se godišnje ostvarenje rashoda u iznosu 30.353.027,00 kuna.

Prijedlog rebalansa rashoda za nabavu nefinancijske imovine temelji se na izmjenama plana nabave dugotrajne nefinancijske imovine.

Rashodi za nabavu nefinancijske imovine financiraju se ostvarenih prihoda poslovanja i prenesenog viška prihoda iz ranijih razdoblja u iznosu 11.374.393,26 kn.

Ravnatelj

prof. prim. dr. sc. Branko Kolarić, dr. med.

Privitak:

1. *Rebalans Financijskoga plana za 2022. godinu – Opći dio;*
2. *Rebalans Financijskoga plana prihoda i rashoda za 2022. godinu;*
3. *Rebalans Plana nabave materijala, energije i usluga za 2022. godinu;*
4. *Rebalans Plana nabave dugotrajne nefinancijske imovine za 2022. godinu.*